**Versenybírói jelentés az EGER NAGYDÍJ 2012. versenyről**

Az ESP elnöksége 2011 novemberében döntött arról, hogy a 2012 évi Eger Nagydíjat Egerben és Felsőtárkány térségében rendezzük meg úgy, hogy 2 sprint és 1 normáltávú versenyt szervezünk.

Az 1. sprint futamot Eger belvárosában a 2. sprint futamot a Felsőtárkányi tó és a környező táborok (Imó-kő Üdülő, Park-Hotel Táltos, Bambara Hotel) területén, a 3. normál távú futamot szintén a tó melletti céllal a Vadaskert területén (a Vár-hegy és a falu közötti erdős területen) bonyolítjuk le.

A Vadaskert területéről már volt edzőtérképünk és 1997-ben már volt itt egy Eger Nagydíj. Ezt a terepet Urbán Imre vizsgálta felül GPS-el. 2012 tavaszán adtuk a megbízást és augusztus végére kértük a kész térképet. Sajnos Urbán Imre nem az általunk elvárt minőségben és időben készítette el a térképet. Sokat kellett utólag a pályakitűzőnek, Veres Imrének helyesbítenie. Zentai József a park változatot készítette el.

A városi futamot eredetileg a belváros északi részére terveztük. Mivel nem kaptuk meg az Északi sportpályát célterületnek alternatív megoldást választottunk. A célt az egri Kemény Ferenc Általános Iskola udvarára tettük ahol az iskola infrastruktúráját használhattuk (öltözők, wc, mosdó, büfé helység, versenyiroda helység), terepnek pedig a környező lakótelep térképét helyesbítette Kali Csongor, aki az 1 futam pálya kitűzője is volt.

A városi engedélyekkel nem volt gondunk. A Vadaskerti Erdőbirtokossági Társulástól és az Egererdő Zrt-től megkaptuk az engedélyt. Állítólag a Natura 2000-es területekre minden esetben engedélyt kell kérni. Ezt nem tettem és itt mulasztottam. Úgy tudtam csak Nemzeti Parki területekre kell a Környezetvédelmi hatóságoktól engedélyt kérni. Ezen hiányosságok miatt úgy döntött Veres Imre pályakitűző, hogy a 2. és 3. futam céljai ne a Nemzeti Park bemutató háza előtt a tó partján legyenek, hanem felköltözünk az Imó-kő Üdülőbe.

A stábok szervezése rendben folyt. Október 7-én próba versenyt tartottunk, a rendszer tesztelése és a stábok összedolgozását modelleztük, hogy a lehető leg zökkenő mentesebben tudjuk lebonyolítani a versenyünket. Mindhárom futam ellenőrző bírója Kuzman Zsolt, ill. Sümegi János időben megkapták a vezér térképeket az ellenőrzéshez, ami rendben megtörtént. A térképek nyomtatása kicsit késve, de rendben megtörtént.

7 ország 519 versenyzője indult a 3 futam valamelyikén versenyszámonként kb. 450-480 fő.

A versenyen az időjárás ellenünk dolgozott, mind a 3 futamon zuhogott az eső. A térképek vízhatlanok voltak. Pótszimbólt biztosítottunk a rajtban. Az 1 futam rajtja csúszott 10 percet, mert a versenyiroda nyomtató probléma miatt nem tudott időben rajtoltató-listát nyomtatni.

A továbbiakban mindhárom futam zökkenőmentesen lezajlott az eredményeket kategóriánként 25-30 percenként frissítettük. A versenyirodán 2 kiolvasó dobozt működtettünk a tavalyi eggyel szemben. A felvezető stáb létszámát 10 főre növeltük így gyorsan ment a bontás és áttelepülés Egerből Felsőtárkányba az 1 futam után. A 2-3 futam célját is már pénteken felépítettük, hogy amikor áttelepülünk már ne keljen célt építeni.

Egyéb: A versenyorvosnak szerencsére nem sok dolga volt. A gyermekverseny az eső ellenére is sikeresen működött a 2-3 futamok alatt. Az eredményhirdetést 13:00-kor, éppen esőmentes időben tartottuk. Az 1-3 helyezettek vésett érem díjazásban részesültek. A versenyen óvás és rendkívüli esemény nem történt.

Összességében egy sikeres versenyt tudtunk az idén rendezni tanulva és kiküszöbölve az előző év hibáit.

Eger,2012.11.11. Blézer Attila versenybíróság elnöke